
MEP ta acelera reunionnan cu sostenedo y tambe candidato 


Parlamentario ing. Mike de Meza 


Gobierno di MEP ta laga parke 
di pueblo bay perdi 


Parlamentario Alvin Molina (MEP) 


STR Farm ta aporta na Aruba 
su siguridad di cuminda 


Torneo Himno y Bandera di Bolas 
Criollas cu participacion record! 

DURANTE di su bishita siman pasa na Den Haag, e separa- 
cion bisto cu tabatin entre Prome Minister di Aruba, Evelyn 
Wever Croes y e ‘un tempo su amiga’ Secretaria di Estado 
Alexandra van Huffelen, por conclui cu e gobierno demision- 
ario di Hulanda, no ta confia y no kier debati mas cu gobiern 
di Prome Minister di Aruba. 


Ta bisto, tur hende por mira esaki y tur hende por sinti cu ya 
no tin ni respet y tampoco confiansa entre e dos gobiernonan 
aki y mientras cu probablemente dentro di algun siman lo 
tin un coalicion nobo na Hulanda, ta lanta e pregunta cu si 
despues di casi 6 aña di deliberacion, di discusion, di traicion 
di confiansa, lo ta na su luga pa gobierno di Prome Minister 
Wever Croes lo ta esun indica pa bay atende e asunto di 
interes halto di covid lening cu e gobierno nobo aki. 


Realidad di henter e proceso aki, ta cu e lider di MEP for di 
2018 a bin ta hibando deliberacionnan cu mandatarionan 
Hulandes, sin cu el a logra adelanto positivo pa pais Aruba y 
lagando un ambiente di desconfiansa cu mandatario y auto- 
ridadnan Hulandes. 


Ta un hecho cu Premier Evelyn a wordo confronta cu dos 
Secratario di Estado pa Asuntonan di Reino, esta Raymond 
Knops anteriormente y despues cu Alexandra van Huffelen, 
caminda ambos tabatin mesun pensamento y mesun obser- 
vacionnan politico riba e lider di MEP, esta cu ta no ta para 
pa loke el a acorda y recientemente a ser mustra for di Den 
Haag, cu Evelyn su palabra no ta di confia y tampoco su 


firma bou di un acuerdo. 


Otro motibo valido cu Prome Minister Wever Croes no mester 
atende cu e gobierno nobo di Hulanda riba interes di pais 
Aruba ta cu e lider di MEP a biaha na cantidad di ocasion 
den pasado pa Den Haag, a firma acuerdonan cu ningun 
colega minister of parlamentarionan cu ta sostene su gobi- 
erno, tabata na altura di esaki. 


Pa casi seis aña Evelyn a firma y despues a bin informa parla- 
mento di loke el a firma caminda tampoco e tabata pone 
tur carta riba mesa y awor na Hulanda mandatarionan ta 
birando lomba pa su persona ya cu e no ta di confia. 


Ta den e contexto aki tin cu mira cu pa logra un proximo 
acuerdo, pa yega na un solucion cu Hulanda con lo por haya 
un interes di 3.4% sin un Rijkswet, ta rekeri un otro Prome 
Minister cu por inicia negociacionnan nobo y cu mandatari- 
onan cu ta brinda respet pa haya respet. 


Siman pasa e lider di MEP a hiba un serie di combersacion pa 
busca sosten contra di e decision di van Huffelen pa loke ta 
e “hoge rente betaling” caminda el a runio cu miembronan 
di comision di Eerste y Tweede Kamer di Koninkrijksrelaties. 


Tambe Evelyn a pidi pa papia cu Minister di Clima y Energia di 
Hulanda, Rob Jetten, Secretario di Estado di Financia Marnix 
van Rij y por ultimo el a reuni cu Prome Minister demision- 
ario Mark Rutte, purbando na convence nan pa di nan parti 
convence van Huffelen pa cambia su posicion. 


Aki ta bon pa observa cu for di aña pasa na luna di November, 
Parlamentario y lider di AVP, sr Mike Eman, a efectua un 
bishita similar na Den Haag, caminda hunto cu e miembro 
di partido, Wendrick Cicilia, tambe a reuni cu mesun comisi- 
onnan aki, cu e mesun mandatarionan y otro autoridad, no 
solamente riba pago di un interes mas abou pero contrario 
na Prome Minister Wever Croes, Mike Eman tabatin un 
proposicion pa kico haci cu e placa di interes aki, cu esaki 
lo por wordo dirigi pa un fondo cu lo sirbi despues pa inver- 
sion aki na Aruba. 


Esey ta pone cu mas ainda c’un gobierno nobo na Hulanda, 
e miho forma di atende cu e asunto aki ta di spera pa Aruba 
tin un gobierno nobo na 2025 pa e ora sinta y regla e asunto 
aki!! 


“Nederland afblijven” 


Pa falta di confiansa mester un gobierno 
nobo pa atende interes halto 

TA un echo cu siman pasa a tuma luga dos reunion sigur 
di militante di partido MEP cu directiva di e partido geel, 
dunando indicacion cu tin cos ta broei pa algun tempo caba 
den arena politico. 


Nomber di e actual Minister di Asuntonan Economico Geoffrey 
Wever di partido RAIZ a bira tema di hopi speculacion y su 
nomber mas tanto ta wordo liga cu partido MEP, hasta indi- 
cacion cu e lo a atende un of dos reunion di e organisacion 
di MEP. 


Sinembargo di parti di e mandatario mes no tin algo oficial 
ainda y ta dificil pa kere cu por lo pronto e lo haci un partici- 
pacion y si e haci esaki mes, lo ta pa desmenti riba e specu- 
lacionnan cu a bin ta tumando luga. 


E desaroyo aki ta mustra cu partido RAIZ no ta pasando den 
su miho momento mas y ya no ta e partido “virgen” cu cual 
tanto Ursell Arends como Geoffrey Wever logra di guia pa 
logra dos asiento den e proceso electoral di 2021. 


Ningun miembro di partido MEP, esta esunnan den frac- 
cion di Parlamento, a yega di cuestiona of critica e trabou di 
Geoffrey Wever mientras cu pa loke ta trata e lider di RAIZ, 
Ursell Arends, e situacion ta totalmente diferente caminda 
ultimo lunanan, e cuestionamento di loke el a bin ta haci- 
endo, ta ser cuestiona mas y mas. 


Salida di Geoffrey for di RAIZ lo nifica cu e partido lo perde 
un asiento sigur mirando e hecho cu tanto Geoffrey como 
Ursell, ta esunnan cu a percura cu e partido a logra dos 
asiento, caminda entre nan dos, nan a logra un total di 3369 
voto mientras cu resto di e partido a logra un total di 1005. 


Misha Raymond a sigui cu 693 voto pero Raymond 


Kamperveen a logra un total minimo di 170 voto personal, 
pues ningun di dos ta figura entre e candidatonan grandi pa 
wordo busca pa otro partido politico. 


Den un reunion cu a tuma luga siman pasa di partido MEP, e 
reunion mescos cu varios anterior, no ta gosa di hopi interes 
caminda no a logra di acumula mas cu 50 of 60 miembro, 
dunando un indicacion cu e partido tin cu cambia su strategia 
formalmente. 


Tin cierto indicacion caba for di e propio seno di partido 
RAIZ, cu Kamperveen lo no sigui den politica y lo prefera di 
bay bek su trabou anterior sigur mirando e cantidad di voto 
personal cu el a ricibi y mirando cu tin duda grandi cu su 
partido lo bolbe logra na saca dos asiento. 


E factor “nobo” y tambe e grito politico cu “Nos no ta nan,” 
ya no lo tin su efecto manera cu esaki tabata e caso den 
e proceso electoral di 2021 y un maneho di desperdicio 
sumamente complica, un posicion practicamente intran- 
sigente pa loke ta e proyecto hotelero di Embassy Suites y 
tambe e forma con como Minister di Integridad, Ursell no a 
logra convence pueblo cu e ta para pa loke e ta bisa, permi- 
tiendo asuntonan di principio cu ta e base di integridad di 
hende, pasa bay sin cu el a opone den nomber di su partido 
of sikiera a cuestiona e asunto di investigacion di entre otro 
ex Minister Plenipotenciario, Guillfred Besaril. 


Nunca Minister Ursell a sikiera pretende di para pa loke el 
a bisa ta e base di su partido RAIZ, esta cu integridad den 
gobernacion ta un principio solido den vision di su partido 
pero nunca el a cuestiona y tampoco a pidi claridad cerca su 
partner di coalicion, ya cu ta mustra cu e posicion di Minister, 
ta riba tur cos pa e lider di partido RAIZ cu awo probable- 
mente lo perde un pilar grandi di su partido si realmente e 
rumornan cu ta concerni Geoffrey Wever, lo ta realidad. 


MEP ta acelera reunionnan cu sostenedo y tambe candidato 

DIA 22 di februari ultimo, Minister di Energia di Aruba, 
Glenbert Croes a duna declaracion na prensa caminda el a 
confirma e noticia cu e compania Armstrong International lo 
a reconoce tres posibel punto di gas y petroleo cu lo wordo 
investiga den e proximo lunanan. 


Na mes momento tambe e mandatario a papia di Armstrong 
Oil & Gas cu ta specialisa riba tereno di bora pa petroleo y 
gas mientras cu Armstrong International ta un compania cu 
a acesora cu tipo di servicio tambe p'e companianan cu ta 
traha den e sector menciona. 


AWEMainta a sigui busca informacion pa loke ta desaroyo di 
e plan grandi aki cu Minister Glenbert Croes a sigura pueblo 
cu nan yiu- y nieto- como tambe bisanietonan, lo bay gosa 
di e proyecto di explotacion di gas y petroleo aki. 


Despues di e fecha aki na solamente un otro ocasion Minister 
Croes a papia di e tema aki pero sin duna algo concreto riba 
e proceso y con tur esaki lo desaroya su mes den resto di 
2024, sabiendo cu un proyecto asina lo rekeri varios aña di 
preparacion prome cu e lo cuminsa duna dividendo na tur 
concerni y tambe na pueblo di Aruba. 
Ora cu e momento ey yega manera e mandatario ta pretende, 
su persona ya lo no ta na poder mas of lo ta activo ainda 
den arena politico di e pais ya cu no ta tipo di proyecto cu 


lo por cuminsa y produci dividendo rapidamente manera e 
mandatario ta pretende di bisa. 


Buscando informacion di e desaroyonan riba tereno di gas 
y petroleo, por a tuma nota di actividad cu ta bay inicia 
na e continente di Africa caminda a descubri varios pos di 
gas y petroleo pero tambe na Surnam caminda dentro di 
poco lo cuminsa atende cu e plan pa saca gas y petroleo 
caminda ya gobierno tin acuerdo cu e compania Mericano, 
APA Corporation pa efectua e ehecucion aki. 


Tambe tin plan grandi pa bora pa gas y petroleo na Indonesia 
caminda ta papia mas tanto di pos di gas cu tambe ta 
contene hopi gas cu lo tin cu wordo saca eventualmente y 
asina tin plan grandi pa perforacion di gas y petroleo na 
Europa, Occidente y otro pais. 


Riba tur e plannan aki por haya informacion hopi fresco, di 
desaroyonan mundial cu tin, riba companianan cu ta envolvi 
den e procesonan aki y cantidad di informacion adicional 
pero den ningun di nan, nomber di Aruba ta aparece un 
caminda y AWEMainta ta sigui haya e mesun frase cu a 
wordo señala algun atras na momento di a publica e infor- 
macion aki riba declaracion di Minister di Energia, Glenbert 
Croes, cu ta sigui bisa: “Sorry, no result was found for Aruba 
and Amstrong Oil & Gas.” 


Ainda no tin conexion entre gobierno y Armstrong Oil & Gas 

DIABIERNA merdia, Minister di Husticia y Asuntonan Social 
sr. Rocco Tjon, tawata presente na Balashi, pa asina haci e 
entrega di certificado pa 22 trahado di KIA cu a termina e 
opleiding di “Youturn”, exitosamente. 
“Youturn” ta un metodo cu ta wordo uza den tur instituto 
coreccional na Hulanda, pa loke ta trata hobennan. Ya pa 
algun tempo caba, Centro Ortopedagogico Aruba (OC) ta 
uzando e metodo aki, mirando e exito cu e esaki a demostra 
di tin di por guia e hobennan mucho mas miho y asina 
percura pa nan por re-integra y re-socialisa bek den comu- 
nidad na un manera exitoso. 


Ta asina cu dentro di poco, KIA ta bay intro- 
duci un proyecto piloto caminda ta bay traha cu 
personal fiho na e seccion di hobennan, caminda 
lo bay implementa e metodo di “Youturn”, y lo 
bay brinda miho guia na nos hobennan. Banda 
di esaki, a aproba diferente cursonan, specifi- 
camente pa nos hobennan. Ta trata di un lista 
grandi caminda ta bay tin mas di shen cupo y 
opleiding pa detenidonan por participa na dife- 
rente cursonan cu tin di haber cu entrepeneur- 
ship, enseñansa y mas. 


E mandatario a expresa cu e ta hopi satisfecho 
di wak e colaboracion entre OC y KIA, caminda e 
psicologo forensico di OC, hunto cu su ekipo, a 
percura pa brinda e training aki na e personal di 
KIA. Un palabra di pabien na henter e personal 
cu a logra obtene nan certficado. Un inver- 
sion den e desaroyo profesional di esnan cu ta 
labora bou di Ministerio di Husticia y Asuntonan 
Social ta esun di mas importante. Danki tambe, 
na e management team di KIA cu a haci esaki 
posibel den colaboracion cu e ekipo di Centro 
Ortopedagogico. 


Minister Rocco Tjon 


Bintidos trahado di KIA a haya nan certficado 
di metodo “Youturn” exitosamente 


BARiO UNICO is in samenwerking met de buurtcentrum Centro di Bario 
Savaneta op zoek naar de volgende dynamische nieuwe collega met hart voor 
de bario om de team van Centro di Bario Savaneta te versterken: 


Medewerker Ondersteuning, Onderhoud en Veiligheid (M/V) 


De functie 


De Medewerker Ondersteuning, Onderhoud en Veiligheid (OOV) ressorteert 
onder het Bestuur van de Centro di Bario Savaneta. De Medewerker OOV is 
belast met het onderhoud, de bar, de veiligheid en het openen en sluiten van 
de Centro di Bario. De Medewerker OOV heeft voorts een ondersteunende rol 
bij de te houden activiteiten bij de Centro di Bario. 


Het profiel van de kandidaat 


Mbo werk- en denkniveau 
Enige jaren relevante werkervaring 
BHV is een pré 
Goede communicatieve vaardigheden – zowel mondeling als schriftelijk – in het 
Papiamento en Nederlands 
Computervaardig 
Klantvriendelijkheid en klantgerichtheid 
Kan zowel zelfstandig als in teamverband werken 
Proactief en Innovatief 
Resultaat- en Kwaliteitsgerichtheid 
Stressbestendig en empathisch vermogen 
Flexibiliteit en “extra mile” mentaliteit 
Een verklaring omtrent goed gedrag niet ouder dan 3 maanden 
Het hebben van een geldige gezondheidsverklaring – carchi di salud – is een pré 
Bereidheid tot het volgen van de voor de functie gerelateerde training(en) 


Geïnteresseerd? Stuur dan je CV met korte motivatiebrief uiterlijk 27 maart 
2024 naar Mw. Gianni Bermudez, Programma Coördinator BARiO UNICO, 
email barionanunico@cedearuba.org 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


"Inspira Inclusion di Hende Muhe" tawata e tema di e 
Celebracion di Hende Muhe diabierna ultimo riba Dia 
Internacional di Hende Muhe. Mas di 850 hende muhe a 
participa na e celebracion di enpoderamento, diversidad y 
inspiracion. Un programa hopi amplio for di cuminsamento 
te final cu canto, discurso, panel, pero tambe a inclui algun 
presentacion y video hopi informativo, emocional y impac- 
tante. Tur e videonan aki ta riba paginanan social di Gobierno 
den e programa di dia 8 di maart. Prome Minister Evelyn 
Wever-Croes ta gradici tur esnan cu a haci tur esfuerso pa 
haci e programa aki un exito grandi un biaha mas. 


VIDEO 
DETERMINACION 
DI 
PARLAMENTARIO 
SETTY 
CHRISTIAANS-YARZAGARAY: 
E prome video cu a wordo pasa, a pone hopi den publico 
cu awa na wowo. Esaki tawata di Parlamentario Setty 
Christiaans-Yarzagaray, 
Determinacion. 
Parlamentario 
Christiaans-Yarzagaray a conta e motibonan cu e tawata 
tin pa drenta politica como un hende muhe profesional y 
tambe a conta su storia hopi emocional di su lucha cu un 
malesa auto-inmunologico y e determinacion cu e tawata tin 
pa surpasa retonan di e malesa na momentonan mas crucial 
di su malesa. Setty a gradici tur esnan cu di un manera of 
otro a yud’e especialmente su coleganan, famia, casa y yiu 
y mas cu tur, Dios. Setty a laga un mensahe atras bisando 
pa nunca pensa cu bo ta e uncio cu pasa den algo y no lo 
ta e unico. Y semper tin un motibo pa kico bo ta pasa den 
algo y semper tin un motibo pa aprecia loke bo ta pasa aden 


den bida. Setty su lucha y experiencia sigur lo inspria hopi 
hende muhe pa sigui bida cu Determinacion, determina pa 
lucha, pa avansa, determina pa logra, pa surpasa. 


VIDEO DI CEDEHM: 
Centro di Desaroyo di Hende Muhe (CEDEHM) a presenta un 
video na unda nan a haci entrevista na diferente ciudadano, 
homber y muhe, tocante ingualdad entre hende homber y 
hende muhe. A resalta cu tur esnan cu a wordo entrevista, ta 
pensa cu e hende muhe mester ta mas inclui den tur sector 
y respeta. Un video hopi interesante pa wak y scucha con 
ciudadanonan ta celebra y nan opinion di e ser femenino. 


PRESENTACION COMISION CONTRA VIOLENCIA DOMESTICO 
Despues di video di CEDEHM, Prome Minister a presenta 
Comision Contra Violencia Domestico. Esaki ta e comision 
multidisciplinario nacional, bou guia di Centro di Desaroyo di 
Hende Muher (CEDEHM), cu el a institui pa atende cu e tema 
pa stop abuso di hende muhe y mucha muhe, debi cu na 
Aruba tin demasiado caso di abuso di hende muhe y mucha 
muhe ta tuma luga. E meta di Gobierno di Aruba ta pa fiha 
un maneho y frena e fenomeno negativo aki. Prome Minister 
a gradici tur e miembronan di e comision pa e trabounan cu 
nan ta haci. E miembronan di e Comision Contra Violencia 
Domestico ta: Alexlindy Croes, Luis Carlos Alberto Orman, 
Keaneeh Krozendijk, Silvia Magaly Maduro y Miangela Ras. 
Prome Minister a gradici nan, den nomber di e publico 
presente y Aruba henter pa e trabounan cu nan ta haciendo. 


PRESENTACION SHARON MEIJER: HISTORIA DI E HENDE 
MUHE NA ARUBA: 
Un presentacion y video cu tambe a impacta ta di Sharon 
Meijer cu a papia riba e tema di e Historia di e Hende Muhe 
na Aruba. El a cuminsa dedicando su discurso na su mama y 
a menciona cu su mama ta su pilar y fortalesa y cu a siñ’e for 
di chikito cu no ta importa su genero, cu e por logra tur cos 
den bida basta cu e ta haci’e cu determinacion y integridad. 
Sharon a duna un presentacion hopi detaya riba e historia 
di e hende muhe Arubano mustrando e aspectonan social, 
educacional, legal y economico y asina dunando un bista 
completo di nos hende muhe na Aruba a traves di tempo. 
hende muhe no ta wordo defini pa nos apariencia, edad of 
genero, sino pa nos capacidad pa supera obstaculo. 


E mainta aki a clausura cu un presentacion spectacular di 
e percusionista Jennifer van der Biezen kende a pone un 
tremendo ambiente riba e escenario unda Minister President 
a disfruta y a balia riba e tono di su musica. 


Prome Minister 


Durante celebracion di Hende Muhe video emocional 
di Parlamentario Christiaans-Yarzagaray a impacta 

T H U R S D A Y 
A P R I L 1 1 , 2 0 2 4 


PUBLIC AUCTION 


On Thursday, April 11, 2024 at 11 AM, at the Chamber of Commerce, Aruba, will be auctioned in 
public (executoriale verkoop) pursuant to art. 3:268 and 3:254 Civil Code of Aruba: 


Windstraat 32 
A commercial building, situated on two parcels of full ownership property land consisting of 
1. a parcel of land, 335 m2 in size, situated at Windstraat in Aruba, recorded in the Title Registry 
of Aruba as First Division Section A number 247 and; 
2. a parcel of land, 130m2 in size, situated at Zandstraat in Aruba, recorded in the Title Registry 
of Aruba as First Division Section A number 248. 
Starting bid: Afl. 304.202,00 


Sombre 19-A 
a residential house, on a full ownership property land of 608 m2, situated at Sombre in Aruba, 
recorded in the Title Registry of Aruba as Third Division Section B number 993. 
Starting bid: Afl. 508.539,00 


Macuarima 33-A 
a residential house, on right of long lease until 24 november 2070, on a parcel government land 
with a measurement of 413 m2, situated at Macuarima in Aruba, recorded in the Title Registry of 
Aruba as Third Division Section D nummer 1461. 
Starting bid: Afl. 293.150,00 


Noord 94-A 
a residential house, on two parcels of full ownership property land: 
1. a parcel of land, 400 m2 in size, situated at Noord in Aruba, recorded in the Title Registry of 
Aruba as First Division Section D number 91; and 
2. a parcel of land, 223m2 in size, situated at Noord in Aruba, recorded in the Title Registry of 
Aruba as Second Division Section D number 1834 
Starting bid: Afl. 463.000,00 


AUCTION NOTARY: T.R. JOHNSON 
·The auction is subject to the general conditions for foreclosure auctions and special auction conditions 
which will be determined by civil law notary T.R. Johnson. 
·Seller has the right to not accept any bid, at its sole discretion. 
·The auction may be stopped or postponed at any time. 
·Each bidder must submit a bank guarantee and/or letter of credit issued by a bank in Aruba to the 
amount of the highest bid increased with an amount equal to the auction costs. 
·A signed and dated private bid can be submitted until March 27, 2024, at 5 PM. A bidding form can be 
downloaded on our website. 


For more information visit: 
WWW.JOHNSONNOTARY.COM 


China cu advertencia n’e menasa di e ‘Malesa X’ 


China ta intensificando su medidanan di preparacion pa un 
potencial propagacion mundial di un "Malesa X" teoretico, 
segun Wang Heshen, hefe di Administracion Estatal di 
Control y Prevencion di Malesa di e pais. 


El a declara cu ta ainda ta posibel preveni un pandemia y a 
haci un yamada n'e comunidad mundial pa yud'e logra esaki. 
Mesora, el a conclui cu por ta dificil evita e aparicion di e 
"Malesa X," un pandemia resultante por preveni y contra- 
resta. China ta basa 
riba nan experiencia 
di prevencion y control 
di COVID-19, partic- 
ipando 
activamente 
den e maneho sani- 
tario mundial y desa- 
royando cooperacion 
cu e organisacionnan 
internacional y e otro 
paisnan. 


E riesgo creciente di 
pandemia ta motibo di 
preocupacion mundial, 
debi na su caracter 
mortal y e incerti- 
dumbre di su apari- 
cion. E prevencion y 
contesta n'e pandemi- 
anan global ta rekeri e 
esfuersonan conhunto 
di e comunidad inter- 
nacional. 


Previamente, e Foro 
Economico Mundial di 
Davos a debati riba e 
riesgonan asocia na un 
"Malesa X" desconoci 
cu por causa mas 
morto cu e pandemia 
di Coronavirus. 
E Organisacion Mundial 
di Salud a adverti cu e 
"Malesa X" por ta un 
patogeno cu por causa 
un pandemia mundial, 
incluyendo e virusnan 
mortal manera e sind- 
room 
respiratorio 
grave (SARS) of Ebola. 

MIENTRAS Aruba ta famoso pa su beachnan puro y lama 
blauw, e isla tambe tin un fauna unico y fascinante, manera 
e Holenuil Arubano (Shoco na Papiamento, den nos idioma 
local). E encantador chikitin aki, endemico pa Aruba y 
Boneiro, ta mas cu un habitante di beach; e ta un milager 
ecologico cu un personalidad asina interesante manera su 
mirada contemplativo. 


Cu un haltura di solamente 10 duim, e Shoco Arubiano t'e 
tipo di shoco mas chikito den Caribe. Compara cu su sobrino 
cu ta activo di anochi, e shoco aki ta activo durante dia. Bo 
por hay'e den e duinen, cadushi of te hasta riba muraya, 
unda nan wowo di colo amber ta scan e paisahe buscando 
nan presa faborito: insecto manera tiracochi y bichi. Pero e 
adaptacion mas remarcabel di e shoco ta su comportacion 


di coba. 


Nan no ta crea nan propio neishi; na luga di esaki inteli- 
gentemente ta ocupa e buraco bandona di coneu of yuwana, 
ampliando nan si ta necesario. 


Esaki no solamente ta duna nan proteccion contra e solo 
cayente y e depredadornan, pero tambe un luga fresco 
durante e dianan calor na Aruba. Observa e shoconan chikito 
aki ta un goso. Nan postura recht y mirada penetrante ta 
duna nan un sabiduria cu ta surpasa nan añanan. Tambe 
nan ta sorprendentemente vocal, cu un repertorio di zonido, 
fluit y klik cu nan ta uza pa comunica y defende nan teritorio. 


Sinembargo, e shoco Arubiano ta hayando diferente menasa. 
Perdida di habitat debi na desaroyo y introduc- 
cion di depredador invasivo manera cacho y 
mangoest ta preocupacion importante. Danki 
na Dios tin esfuerso ta keda poni pa proteha e 
parhanan precioso aki. 


Organisacion manera Fundacion di Naturalesa 
di Aruba ta traha na mantencion di nan habitat, 
informa e publico y cria nan den cautiverio pa 
garantisa nan sobrevivencia. 


Asina, proximo biaha cu bo ta gosa riba e 
beachnan bunita di Aruba, tira un bista riba e 
Shoco Arubiano. E amigonan chikito aki cu pluma 
no solamente ta un bista interesante, pero tambe 
un parti vital di e ecosistema unico di Aruba. 


Door di siña tocante nan y aprecia nan, nos por 
sigura cu nan ta sigui encanta nos bishitantenan 
p'e generacionnan cu ta bin. 


Descubriendo e misterio di e Shoco 


Tesoro natural di Aruba 


Dialuna, 11 Maart 2024 
AWEMainta 
11 


Dialuna, 11 Maart 2024 
12 
AWEMainta 


TA sumamente tristo pa mira con pa di tantisimo ocasion, 
por mira con gobierno di MEP no ta interesa pa atende y 
cuida loke gabinete Mike Eman I a construi pa bienestar di 
pueblo. 


Ta trata aki di Lago Heights Hill Park, cu ta un parke cu wordo 
construi durante gobernacion di gabinete Mike Eman cu ta 
un parke familiar hopi bunita cu e pensamento pa esaki ta 
pa uzo di famia. 


Parlamentario Mike de Meza a mustra cu ta di lamenta pa 
para mira con gobierno di MEP a laga e luga aki, cu awendia 
ta asina importante den formacion y cu ta permiti mucha y 
hoben distrai nan mes den seno di famia, ta bay perdi di e 
forma aki. 


“Por bisa cu e cos aki ta algo tragico, ya cu un gobierno cu 
no tabatin vision, cu no a construi practicamente algo pa 
pueblo den seis aña, no tabatin e decencia di percura pa 
loke nan a hereda di gobierno di AVP y cu ta propiedad di 
pueblo, wordo manteni y cuida pa pueblo por haci uzo di 
esaki. 


“Tur hende cu pasa aki banda por mira un luga asina bunita, 
cu varios aparato pa haci ehercicio y espacio pa muchanan 
por hunga y diberti, a wordo laga un banda caminda e ta 
practicamente totalmente cubri pa yerba. 


E aparatonan cu tin na e sitio aki, no a wordo manteni y 
gobierno di MEP ta prefera di laga esakinan bay perdi y no 
brinda pueblo e posibilidad pa sigui haci uzo di esakinan. 


Aki mi tin cu menciona cu pa algun tempo, e propio ciudada- 
nonan rond a percura pa mantene e aparatonan aki pero 
dado momento e situacion a bay for di man y ta un luga cu 
hopi hende tabata haci uzo di dje pero awor luga 
ta perdi ya cu tin un gobierno cu no tin atencion 
pa bienestar di pueblo y tampoco tin vision pa 
yuda pueblo,” Mike de Meza a mustra. 


Parlamentario ing. Mike de Meza 


Gobierno di MEP ta laga parke di pueblo bay perdi 

EAGLE History Tour 
Diamars, dia 16 di februari, Fundacion Monumentenfonds 
Aruba a lansa e proyecto 'Eagle History Tour' pa aumenta 
conscientisacion riba e historia di e refineria Eagle y su papel 
durante Segunda Guera Mundial, 82 aña pasa. E proyecto 
tin varios meta, manera conmemora e victimanan, informa 
tanto e pueblo local como e bishitantenan riba e historia di 
Eagle Beach y e papel crucial di Aruba durante e guera, y 
promove conscientisacion cultural pa medio di obra di arte 
y programa educativo. 


E historia di e industria petrolero na Aruba a cuminsa na 
1924 cu e establecimento di Lago Oil & Transport Co. Ltd 
y na 1942, Arend Petroleum Maatschappij N.V. a habri su 
refineria, a haci Aruba rapidamente un di e productornan 
di petroleo mas avansa na mundo. Durante Segunda Guera 
Mundial, Aruba a bira blanco di atake Aleman, cu conse- 
cuencia tragico, incluyendo perdida di bida durante un atake 
riba refineria Eagle. 


E proyecto ta inclui varios sub-proyecto, manera programa 
educativo y e 'Eagle History Audiotour', manera tambe obra 
di arte proyecta cu luz pa conta e historia di e refineria. 
E iniciativa no ta solamente enfoca riba preservacion di 
luga historico, sino tambe su importancia p'e comunidad 
Arubano. 


Pa final di maart, e ruta completo lo keda completa, cu seña 
y borchi informativo. For di awo caba, e ruta por wordo 
sigui via www.izi.travel, unda tambe e obra di arte cu luz 
riba e edificio di DRH por wordo admira. E edificio aki, unda 
e prome oficina oficial di e refineria Eagle tabata ubica, ta 
mustra obra di arte traha di tuberia recicla for di e refineria, 
cu ta conta su historia y ta conmemora e trabaonan realisa 
riba e refineria Eagle. 


Cu enfasis riba proteccion, educacion y identidad cultural, e 
tour historico aki ta contribui na preservacion di e historia 
di Aruba p'e generacionnan futuro. Mas informacion ta 
disponibel na www.monumentenfondsaruba.com y a traves 
di red social di Fundacion Monumentenfonds Aruba. 


SABA lo haya un director nobo 
Diamars 15 di april 2024, dr. Sulima Geerman lo bira e 
director nobo di Fundacion Algemene Bejaardenzorg Aruba 
(SABA). Dr. Geerman ta considera como un profesional hopi 
cualifica y motiva. Actualmente, e ta ocupa e posicion di 
Clustermanager na Horacio Oduber Hospital (HOH). SABA 
ta gradici HOH pa nan cooperacion durante e transicion di 


Dr. Geerman pa su funcion nobo na SABA. 


Prome cu su tempo na HOH, Dr. Geerman a traha na Sanquin 
Plasma na Hulanda, unda el a logra su doctorado na 
Universidad di Amsterdam y despues a completa su master 
den Biomedical Sciences. Como un Arubiano naci, lanta na 
Daimari, Dr. Geerman ta mira e oportunidad pa traha na 
SABA como un oportunidad unico y valioso. 


Su pasion ta den e cuido y sigurando calidad, specialmente 
den e combinacion di ambos aspecto. Cu e demanda creci- 
ente pa cuido cronico na Aruba, SABA ta enfrentando tempo 
dificil. E fundacion ta convenci cu Dr. Geerman t'e persona 
adecua pa lidera e proceso di transformacion den SABA, 
reforsando e papel di SABA den e cadena di cuido di salud y 
mehora e cuido p'e adultonan mayor na Aruba. 


E directiva di SABA ta desea Dr. Geerman hopi exito den su 
funcion nobo y ta spera pa colabora pa un futuro promet- 
edor pa cuido di e adultonan mayor na Aruba. 


Actualisacion tocante dramamento di petroleo 
Despues di a nota mancha y resto di petroleo banda di e 
costa di Boneiro, Crisis Management Office (CMO) na Aruba a 
intensifica e monitor banda di costa. Un team di special (inci- 
dentie team) a wordo forma segun e plan pa control di fuga 
di petroleo (OILIE). Den colaboracion cercano cu diferente 
entidad, incluyendo DNM, FPNA, DOW, ATA y Havenmeester, 
e esfuersonan pa monitor proactivo banda di costa a wordo 
aumenta. Tambe a pidi e comunidad pa ta alerta pa mancha 
di petroleo banda di costa. 


Diasabra 2 di maart, a nota bala di teer na un sitio cu ta 
conoci pa CMO. Ta posibel cu e balanan di teer ta proce- 
dente di e fuganan di petroleo, pero nan tambe por ta proce- 
dente di ruta di e bapornan entre Jamaica y Trinidad. 


Aunke Aruba por spera mas bala nan di teer durante e 
proximo simannan, reconocemento reciente y informacion 
ta indica cu mayoria di e manchanan di petroleo ya a pasa 
Aruba. 


CMO ta gradici tur entidad envolvi pa nan cooperacion 
durante e monitor. Tambe Union Europeo a contribui a traves 
di e programa Mapping Copernicus EMS, loke a permiti pa 
delinea y modela e zona di impacto uzando informacion di 
satelite. 
US News & World Report ta reconoce Bucuti & Tara Beach 
Resort como e miho hotel na Aruba 


Resumen pa siman 10 

Bucuti & Tara Beach Resort, un refugio pa adulto conoci pa 
su luho, romanticismo y sostenibilidad, a reforsa su posicion 
como lider hotelero den Caribe. E resort a ricibi premio sobre- 
saliente di US News & World Report y Tripadvisor, incluyendo 
#1 Hotel na Aruba y #15 Miho Hotel den Caribe. Tambe a 
mantene su titulo como #1 Hotel pa Romance na Aruba y 
a conkista e #3 puesto pa Miho Resort pa Honeymoon den 
Caribe. 


E logronan aki ta refleha e esfuersonan di e resort pa supera 
expectativa di e bishitantenan cu su ubicacion impre- 
sionante, servicio y practica cordial pa medio ambiente. 
Reconocemento anterior tabata inclui Miho Resort den 
Caribe y Miho Restaurant den Caribe, hunto cu un puntua- 
cion perfecto pa sostenibilidad di Green Globe. 


Bucuti & Tara Beach Resort ta ofrece un experiencia sin 
igual pa un diversidad di bishitante, for di romance te luho y 
conscientisacion pa medio ambiente, y ta sigui keda un faro 
di excelencia den hospitalidad den Caribe. 


Posibilidad pa atrae inversionista pa haci negoshi na 
Oranjestad y San Nicolas 
Aruba Investment Summit, planea pa dia 21 di maart na 
Hulanda, ta brinda doño di propiedad y tereno den centro di 
Oranjestad y San Nicolas un oportunidad unico pa participa 
den e evento di exhibicion. 


Hopi di e propiedadnan aki tabata algun biaha luga prospero, 
y cu a yama atencion. Sinembargo, e modelo economico cu 
a sostene e negoshinan aki pa hopi tempo, no ta up to date 
y ta rekeri un revision profundo. 


Minister di Asunto Economico ta enfatisa e necesidad pa 
transforma e areanan aki den luga anima multifuncional cu 
ta brinda vivienda, restaurant, entretenimento y otro facil- 
idad publico. 


Pa logra e vision aki, inversion ta di importancia crucial. 
Aruba Investment Summit 2024 ta brinda un oportun- 
idad unico pa atrae inversionista cu ta esencial pa duna un 
renacemento n'e centro urbano. Empresario cu ta desea 
bende nan propiedad, huur, of ta interesa den inversionista 
como cofinanciado of socio, por registra of pidi mas infor- 
macion via info@investinaruba.com. 


Aruba ta conoci como un destino turistico, y e summit aki tin 
como meta pa promove Aruba na Hulanda como un pais cu 
potencial di inversion considerabel. E iniciativa aki no sola- 
mente ta busca identifica propiedad disponibel, sino tambe 
pa fomenta un dialogo entre doño/empresario y inver- 
sionista potencial, cu e meta pa forma partnership cu ta 
sirbi como base pa revitalisacion di e centro di ciudad. 


Banco Central di Aruba publica ‘Estado di Economia’ pa di 
tres trimester 2023 
Den e prome tres kwartaalnan di 2023, turismo a keda e 
forsa impulsor principal tras di crecemento economico na 
Aruba, no obstante un normalisacion inicial di e pandemia 
na segundo kwartaal di e aña ey. Crecemento real di GDP 
di 6,1% riba base anual a keda stimula mayormente pa un 
aumento den cantidad di turista cu ta keda y e gasto den 
sector turistico. 


Tendencia positivo den consumo y inversion a wordo stimula 
pa un crecemento den demanda local pa producto y servicio, 
ademas di un optimismo creciente entre empresario tocante 
e condicionnan economico actual. 


Durante e prome nuebe lunanan di 2023, e indicadornan 
turistico tabata solido, no obstante tabatin algun retraso 
durante e di dos kwartaal pa motibo di un normalisacion di 
e actividadnan. 


E mercado Mericano a keda e motor principal tras di 
demanda turistico, mientras cu e mercado Colombiano y 
Canades a gana importancia. E sector hotelero a logra bon 
resultadonan den actividadnan relaciona cu turismo, cu 
aumentonan den cantidad di turistanan cu ta keda, cant- 
idad total di anochi di bishitante y entrada turistico, loke a 
resulta den ocupacion promedio di hotelnan reforsa, tarifa 
diario promedio (ADR) y entrada pa cada camber disponibel 
(RevPar) aumenta. 


Pa final di september 2023, prijs di gasolin a baha y esaki a 
bira e factor principal pa e reduccion di inflacion, cu a baha 
te 4,5% for di final di 2022. Inflacion na final di e periodo 
a baha te 1,7%. Den di tres kwartaal di 2023, e cambio 
real di e florin Arubano a baha den comparacion cu e dollar 
Mericano, loke a sigui un mehoracion continuo di e posicion 
competitivo di Aruba den comparacion cu Merca. 


Transaccion internacional via sector bancario comercial 
a resulta den un salida netto di moneda stranhero di Afl. 
298,4 miyon durante e prome tres kwartaalnan di 2023. 
Esaki tabata mayormente debi na refinanciamento local di 
un prestamo exterior pa sector priva y pagamentonan door 
di empresa di utilidad y gobierno, cu pago di dividendo den 
exterior como factor adicional. 


Crecemento total di prestamo a aumenta durante e prome 
tres kwartaalnan di 2023, mayormente pa motibo di aumento 
di prestamo comercial y prestamo na individuonan, debi na 
un demanda creciente pa refinanciamento local di prestamo 
exterior pa motibo di indice di interes interior mas abao. 

Entrada di gobierno (sin inclui entrada di no-belasting) a 
aumenta pa motibo di condicionnan economico mehora 
y reformanan fiscal. E relacion di debe cu GDP a baha te 
84,9% na final di september 2023 pa motibo di crecemento 
economico y reduccion di debe. 


Na october 2023, IMF a pronostica un reduccion di crece- 
mento mundial te 3,0% pa 2023 y 2,9% pa 2024, cu ries- 
gonan pa bahada den pronostico. 


Raporta completo por lesa riba pagina web di Banco Central 
di Aruba: https://www.cbaruba.org/document/state-of- 
the-economy 


ATA: Aruba ta reforsa relacion cu partner importante di 
aviacion na Latino America 
Un delegacion di Aruba a tuma parti den reunionnan fruc- 
tifero durante e conferencia di ANATO, unda nan a reuni cu e 
aerolineanan prominente cu ta conecta Aruba cu Colombia 
y Latino America. Avianca, Copa y Wingo a keda den centro 
di e combersacionnan, cu meta pa reforsa relacionnan exis- 
tente y explora oportunidadnan nobo di cooperacion. 


Na e encuentro cu CEO di Wingo, Eduardo Lombana, y otro 
stakeholder importante, a enfatisa e dedicacion di Wingo 
pa crecemento y desaroyo di e sector di aviacion di Aruba. 
Wingo actualmente ta sirbi 38% e di bishitantenan for di 
Colombia pa Aruba, y nan parti di mercado a aumenta. for di 


3% na 2019 pa un considerabel 16% na 2023. 


Cu Avianca, a enfatisa e relacion di 68 aña entre Avianca 
y Aruba, unda e enfoke tabata riba expansion di strategia 
p'e mercadonan di larga distancia, cu enfasis special riba e 
paisnan importante manera Argentina, Chile, Brazil y Peru. 
E lansamento reciente di e ruta nobo MED-AUA a wordo 
ricibi cu entusiasmo y ta priminti conectividad mehora y 
frecuencia aumenta. 


Cu Copa Airlines, a confirma e compromiso continuo di 
ambos partidonan pa un relacion estrecho, cu enfasis riba 
maximalisacion di oportunidadnan di crecemento y refuerso 
di e relacion actual. Cu 84% di e biahenan dirigi pa bishi- 
tantenan cu ta bishita Aruba pa vacacion, Copa Airlines ta 
keda un hungado clave den aumenta e conexionnan aereo 
pa Aruba. 


E delegacion Arubano a logra partnership productivo, reforsa 
relacion existente y explora oportunidadnan pa cooperacion 
futuro. Nan dedicacion pa conectividad mehora y crece- 
mento ta confirma e posicion di Aruba como un destino 
atractivo den Latino America. 


Investigacion avansa na Aruba ta revela estadistica alar- 
mante tocante violencia domestico entre hoben rib'e isla 
E investigadonan a analisa e prevalencia y naturalesa di 
experiencia di violencia domestico prome cu e edad di 18 
aña den e contexto di "Investigacion encuanto 
Violencia Domestico na Aruba". E estudio, cu 
dato di 758 participante, ta enfatisa e preva- 
lencia devastador di violencia domestico entre 
hoben. 


Un descubrimento remarcabel ta cu 53,3% di 
e participantenan a reporta experiencia algun 
forma di violencia domestico prome cu nan yega 
edad adulto. Fuera di esey, a haya un preva- 
lencia aumenta. di Violencia di Pareha Intimo 
(IPV) entre esunnan cu a experiencia violencia 
prome cu nan edad di 18 aña, cu un percentage 
di 63,2%. 


E investigacion ta mustra tambe un corelacion 
significante entre experiencia di IPV y otro tipo di 
abuso prome cu edad di 18 aña, cual ta subraya 
e naturalesa ciclico di violencia domestico. 


Abuso emocional tabata e mas comun, raporta pa 
36,41% di e participantenan, mientras cu abuso 
fisico a afecta 12,29% di e participantenan, y 
abuso sexual a wordo reporta pa 38,16% di e 
participantenan. 

E di 96 edicion di e Premionan Oscar a ranca sali diadomingo 
den Dolby Theatre di Los Angeles. A continuacion, lo bo tin 
un bista di e ganadonan di e premionan aki di Academia 
di Arte y Ciencia Cinematografico di Hollywood, considera 
esunnan mas importante di cine. Te na ciere di nos edicion, 
esaki t'e ganadonan: 


Premio p'e miho pelicula internacional: "La zona de interés", 
di Jonathan Glazer. Makiyahe y pelicukeria: "Poor Creatures". 
Miho diseño di produccion: "Poor Creatures". 


Miho vestuario: "Poor Creatures". Miho largometrahe di 
animacion: "E mucha y e ooievaar (Kimitachi wa Dō Ikiru ka 
(Hapones)) di Hayao Miyazaki. Miho script original: Justine 
Triet y Arthur Harari pa 'Anatomy of a fall." Script adapta: 
Cord Jefferson por 'American Fiction'. Miho actriz di reparto: 


Da’Vine Joy Randolph por "The Holdovers". Miho actor di 
reparto: Robert Downey Jr., pa 'Oppenheimer', di Christopher 
Nolan. Efecto Special: 'Godzilla: Minus One'. Miho docu- 
mental cortico: 'The Last Repair Shop', di Kris Bowers y 
Ben Proudfoot. Miho documental: "20 days in Mariopol," di 
Mstyslav Chernov. 
Miho direccion di fotografia: Hoyte van Hoytema, por 
'Oppenheimer'. 
Miiho 
montahe: 
Jennifer 
Lame, 
pa 
'Oppenheimer'. Miho short fiction: "The Wonderfull Story of 
Henry Sugar" di Wes Anderson. Miho zonido: 
Tarn Willers y Johnnie Burn, por "Zone of Interes". MIho 
soundtrack: Ludwig Göransson, pa'Oppenheimer'. Miho 
cancion:'What Was I Made For?', di 'Barbie'. Miho actor: Cillian 
Murphy, pa 'Oppenheimer'. Miho direccion: Christopher 
Nolan, pa 'Oppenheimer'. Miho actriz protagonista: Emma 
Stone, por Poor Creatures. 


Esaki t’e ganadonan di Oscar 2024 

ULTIMO, mi a bishita e famoso “Farmer’s Market” di STR 
Agriculture Farm na Alto Vista. Na unda cu mi a ricibi infor- 
macion actualisa di e ultimo desaroyonan relaciona cu agri- 
cultura. 
Fuera di esaki, mi a ricibi un recorido di e mercado y cunucu. 
Manera ta conoci, tur diasabra di 8'or di mainta pa 12'or 
di merdia Pueblo di Aruba y nos bishitantenan ta pasa n'e 
mercado pa cumpra nan berdura y fruta fresco. 


Ademas di esaki, tin diferente tent di artesano cu producto 
traha na Aruba. E proyecto aki ta un colaboracion di dife- 
rente entrepreneur agricola (agripreneurs) local cu a uni 


pa crea un plataforma, unda cu nan por bende nan produc- 
tonan. 
STR Farm ta cultiva diferente berdura y fruta, entre otro, 
komkomber, tomati, spinazie, bonchi largo, yambo, lechuga 
y patia a traves di e sistema tradicional y moderno di culti- 
vacion. 


Mi ta urgi tur minister concerni pa sigui inverti den e indu- 
stria aki y inverti den e cunukero local pa nan ricibi e coop- 
eracion pa haya awa di calidad, energia, tereno y enseñansa. 
Nos mester percura pa Aruba logra un “food security”, 
esta cuminda di calidad na un tarifa rasonabel cu e meta 
pa produci un gran parti di e cuminda na Aruba mes. Mi ta 
felicita Joe Ramadar, staf y personal di STR Agriculture Farm 
cu e bunita proyecto aki y mi ta gradici nan pa aporta na 
Aruba su siguridad di cuminda (Food Security). 


Parlamentario Alvin Molina (MEP) 


STR Farm ta aporta na Aruba su siguridad di cuminda 

MIRANDO e reaccionnan riba Mike Eman den su ultimo 
locura mi mester a bin combersa cu pueblo. E motibo di 
esaki ta cu nos mester tuma Mike Eman na serio y no haci 
comosifuera ta un joke, paso Mike Eman ta mas peligroso y 
devastador cu un boa ta pa nos fauna! 


Nos tin di ta consciente cu Mike Eman ta un peliger pa Aruba 
y cu e lo ta mas devastador ainda pa nos pais y pa futuro di 
nos isla, si pueblo comete e eror di ripiti e historia di 2009, 
na unda Mike Eman a sa di manipula pueblo pa yega na 
poder. 


Mike Eman ta haciendo mescos cu na 2009 pa bolbe laga 
pueblo scoge, pa e por haya e mandato di pueblo pa un bes 
mas bin masacra nos finansas y nos economia. Danki na su 
manipulacion na 2009 awe nos pueblo ta sinta cu e castigo 
pa paga su MEGAdebe crea, sin conta e interes halto di e 
proyectonan PPP. 


Mike Eman a devasta finansas di Aruba 
Mike Eman a priminti pueblo na 2009 cu e lo drecha finansas 
(GDP di 43% na 2009) y cu e lo reduci Aruba su debe di Afl. 
2.2 biyon cu a ser acumula den 23 aña. Pero Mike Eman y 
AVP sin niun tiki consenshi, mescos cu e boa ta haci cu nos 
fauna, a endeuda e pais cu Afl. 2.3 biyon acerca den sola- 
mente 8 aña y pone nos GDP yega 90%. E masacre di nos 
finansas door di Mike Eman y partido AVP a causa cu Aruba 
no tabatin buffer pa wanta ningun acontecimento manera a 
pasa cu e pandemia. 


E unico cu Mike Eman y AVP a haci ta aumenta nos pago 
di interes cu tabata rond Afl. 100 miyon pa aña y a manda 
esaki te na Afl. 300 miyon pa aña, cual ta 20% di nos presu- 
puesto. Pues, 20% di nos entrada ta bay na paga 1 solo 
debe, e MEGAdebe di Mike Eman. Y ken bo ta kere mester 
pag’e? 


Banda di esaki Mike Eman y AVP a bin cu proyectonan PPP cu 
nan no a presupuesta y cu awo pueblo ta pagando Afl. 100 
miyon extra banda di e interes halto na e proyectonan aki cu 
e consecuencia cu inversion den nos pais ta casi imposibel! 


Aruba mester percura pa bolter Mike Eman pa semper 
A yega momento pa pueblo, cu tin e instrumento cu yama 
derecho di voto dia di eleccion, pa bolter Mike Eman y su 
partido AVP pa hamas nan bolbe haya oportunidad pa dirigi 
nos pais! Mike Eman y AVP lo bin cu mas hamber cu e boa 


pa come tur locual Gabinete Wever -Croes I y II conhunto 
cu nos cuidanonan a logra construi despues di e disaster di 
Mike Eman y e pandemia di COVID-19. 


Mike Eman y AVP ta manera un boa cu ta sinta warda riba 
su presa, esta pa warda pueblo duna nan un mandato. Na 
2017 y 2021 ya caba pueblo a honra Mike Eman pa ta den 
Parlamento y nos por conclui cu ta na poder e kier bin 
bek. Na 2017 e la opta pa no drenta Parlamento pero keda 
cera den su penthouse ta skirbi buki. Na 2021 el a drenta 
Parlamento pero ta cobrando sin traha. Mike Eman no tin e 
interes di Aruba na pecho pero solamente SU propio bene- 
ficio y interes. Pesey nos mester preveni pa Mike Eman y 
AVP bin na poder y masacra un biaha mas nos finansas, nos 
economia y e futuro di nos yuinan. 
A yega ora di bolter Mike Eman y AVP leu di politica y ta 
pueblo tin esaki den nan man. Door di vota consciente nos 
por manda Mike Eman cas y asina pone punto final den su 
buki di politica. 


Parlamentario Edgard Vrolijk 


Mike Eman ta mas peligroso y desvastador pa nos 
finansas y futuro di Aruba cu un boa ta pa nos fauna 

HOPI aña pasa un politico a yega di bisa e famoso frase” 
JOIN MEP and SEE THE WORLD y decadanan despues e frase 
aki ta valido ainda pa MEP, e payasonan a cambia pero e 
circo a keda mescos. 


E ministernan di Aruba ta practicamente releva otro na aero- 
puerto y sigui biaha y fiesta cu placa di Pueblo. Y nos como 
pueblo ta obliga di para wak e shownan aki ,ora e minis- 
ternan nan mes ta post ariba Facebook na cua parti mundo 
nan ta na cierto momento. Nan ta show y haci mofa di pueblo 
con nan por gasta bo placa,y bo ta obliga pa para wak. Placa 
di belasting cu nos trahadonan tin di cumpli tur luna cu ne, 
y e pueblo mes tin di sigui lucha cu e bida caro danki na un 
gobierno cu ta keda uza nos placa pa biahamento. 


E ministernan di e gobierno aki mi ta sigur cu lo a acumula 
suficiente “miles” ariba nan credit card ,cu ora nan baha 
mes como minister, nan lo por keda biaha pa basta tempo 
sin paga ningun cen. Mi ta spera cu pueblo realisa esaki 
,pasobra si nan sigui asina, lo no tin un luga na mundo 
mas pa nan conoce y lo mi ta sigur cu nan lo ta e prome 
Arubianonan cu lo yega planeta MARS cu Elon Musk cu su 
space X, pasobra mundo a bira chikito pa e gobierno aki. 


Mi ta compronde cu dado momento cu un minister di un pais 
mester por biaha pa trabou, esey no mester ta un problema, 
pero ta biahando manera cu mundo ta bay caba, y ta biah- 
ando rond mundo sin logra nada concreto, ni un logro pa e 
pueblo di Aruba, biahenan innecesario, manera por ehempel 
un biahe di e Prome Minister pa Hulanda, na unda ta reuni 
cu un gabinete demisionario, cu no por tuma ningun deci- 
sion nobo mas. 


E biahenan di su primo Minister Glenbert Croes cu ta bayendo 
rond mundo pa 7 aña largo y bisando despues di cada biahe 
cu nan lo baha awa y coriente, biahenan pa Colombia, 
Ecuador, Spaña, Hulanda, Merca ta bay casi tur luna, haci- 
endo e promesa (mentira) cu lo baha awa y coriente. 


E unico decision cu e Minister di Energia Glenbert Croes lo 
mester a tuma pa baha y coriente, e lo por a hacie na Aruba 
mes 6 aña pasa, ora a dicidi pa capricho y ego politico di NO 
a HEDGE e prijs di Heavy Fuel oil pa web hay'e na un prijs 
barata bayendo asina contra e decision di Mike de Meza, e 
unico politico activo cu a studia y sa di e materia aki. 


HEDGE tabata e decision cu mester a wordo tuma y danki 


pa no a tuma e decision aki, cu awe mayoria di pueblo tin di 
lucha pa cumpli tur luna cu prijs impagabel di awa y coriente. 
Pero pueblo por ripara cu esaki a wordo haci a proposito y cu 
mala fe pa hustifica biahamento rond di mundo pa Friends 
and family. 


Mientras ta sigui fiesta cu placa di pueblo,ambtenaarnan 
ta sin indexering,ta keda debe nos pensioenadonan, e 
maestronan di scol no tin un salario husto,maestronan cu 
ta manera un mama of tata pa nos juinan,no ta wordo trata 
cu respet pa e gobierno aki..Nos mayornan mester lucha pa 
paga un schoolgeld, cu a gaña di lo a wordo elemina. Segun 
CBS mes of mas hende ta muriendo cu tempo di COVID 
mes, ta kisas gran parti di pueblo no kier bay dokter mas? 
,pasobra no por paga remedi?,hopi stress den nos pueblo?, 
un investigacion lo mester wordo realisa ariba e topico aki, 
cu sigur ta uno delicado. 


AVP a demostra semper cu ora AVP ta den gobierno,Pueblo 
ta sinti y mira unda pueblo su placa ta bay, esey ta door 
di pone placa di pueblo cu ta placa di belasting bek den 
pueblo y no den saco di gobernantenan. Cu kisas rabatin 
fout chikito?,pero a traha dia y anochi pa e pais aki bow di 
liderazgo di Mike Eman. Pero e gobierno aki tin casi 7 aña sin 
traha y sin vision pero si ta masacrando e pueblo cu medida. 


Pueblo di Aruba, ta den bo man pa scoge, e ta un esco- 
gencia si bo kier biba un bida mas digno. E escogencia aki 
di kier biba mito ta keda den pueblo su man den e proximo 
eleccion y cu poder di Dios, Aruba lo logra esaki tambe pa 
por bolter cos bek. 


Juni Croes (AVP) 


Gobierno biahando rond mundo cu placa 
di pueblo y pueblo ta obliga pa keda wak 

Aña pasa dia 12 di December 2023 nos a trece un arti- 
culo riba aumento di morto riba nos isla. Nos ta contento di 
tende e lider di partido AVP riba e aumento 20% di fayeci- 
mento aki na Aruba. Lider di partido AVP como parlamen- 
tario mester yama e minister di salubridad bin Parlamento pa 
duna cuenta. Nos a trece diferente articulo riba e supuesto 
vacuna cu ta un arma biologico mortal. Nunca lo tabata tin 
un pandemia sino ta pa motibo di un arma biologico. Ora bo 
tende e palabra di spike protein cu lo caba cu bo defensa 
natural. Spike protein ta trigger cancer cu nan ta yama turbo 
cancer. 


E spike protein ta ataca bo celula mama y for di eynan e 
cancer ta aumenta. Ora e hendenan vacuna fayece ta pasa 
trabao pa por balsama nan pa via nan ader ta tapa. E COVID 
cu ta un arma biologico tabata spanta poblacion pa asina 
pusha nan cu e supuesto vacuna cu awe a aumento morto 
rond mundo. 


Hopi tempo caba a pidi pa para e vacunanan pero a sigui 
pusha pa mas hende tuma e veneno ey. Esaki ta un crimen 
contra di humanidad paso e vacuna ta un producto peli- 
groso. Hopi pais kier sconde informacionnan pa e berdad 
no sali na luz di dia. Otro ladronicia di dia cla ta e testnan 
PCR cu no ta detecta ningun COVID. E PCR ta mescla cu un 
substancia kimico venenoso cu ta acido di sodium. 


E prome persona cu a saca informacion di New Zealand 
tabata Barry Young ora cu el a nota cu esunnan cu a tuma 
e vacuna di COVID ta muriendo. Barry Young tabata e IT 
encarga cu salud di henter e pais di New Zealand. 


Tambe tabatin 11.000 elite entre nan politico na New 
Zealand cu no a tuma e vacuna. 


Esaki ta lanta un sospecho grandi cu nan ta na altura di e 
contenido di e vacuna. E IT a wordo persigui pa saca infor- 
macion pero mas pais ta confirma aumento di hendenan 
cu ta fayece. Un aumento drastico. Gran Britania ta un di 
e paisnan cu kier sconde dato di hendenan cu a fayece pa 
motibo di e vacuna. Un cardiologo di Suisa a bisa cu mester 
aboli World Heath Organization. No ta por nada cu na Italia 
tin investigacion penal contra di e ex minister di salubridad. 


Esaki ta e motibo cu cada bes nos ta cuestiona e acuerdo di 
e agenda 2030 paso nan meta number un ta reduci e pobla- 


cion mundial paso nan pensamento ta cu mundo ta sobre- 
pobla. Nos gobierno a bay di acuerdo cu e 17 puntonan di e 
Desaroyo Sostenibel. Rond mundo tin un aumento den cant- 
idad di morto bao di hendenan cu a tuma e vacuna aki. Aki 
na Aruba e no ta excepcion tampoco paso nos por mira cu 
corant ta yen yen cu anuncio di morto. Nos parlamentari- 
onan ta keto y ta haci manera cu nada no ta pasa. 


Na Hulanda e partido di Omtzigt a pidi un reunion pa debati 
riba e aumento di hendenan cu ta fayece na Hulanda en bes 
di pidi un investigacion. Nos sa cu tin keho entrega pa inves- 
tigacion penal contra di e ex minister di salubridad Hulandes. 
Aki na Aruba tambe mester bin un investigacion penal. 


Pentagon a obliga su soldanan di tum e vacuna y awor e 
doctor ta bisa cu e problema di curason bao di e soldanan a 
aumenta cu 900% y bao di pilotonan militar cu 1000% na 
aña 2022. 


E informacion aki ta saca for di data base Americano. Na 
Merca y Union Europeo agencia di seguro ta bisa cu for di 
dato di nan clientenan di seguro cu mortonan a cay inme- 
diatamente despues di a tuma e vacuna cu ta un aumento 
di 700% mientras bao di esunnan cu no a tuma e vacuna 
a keda mesun cos. E ganashi di e companianan farmaceu- 
tico ta core den 500 biyon di dollar pa motibo di e efecto 
secundario. 


Aki na Aruba tambe tin hopi hende a wordo obliga door di 
nan dunado di trabao pa tuma e vacuna aki. Nos por corda 
cu empleadonan di un compania estatal a paga hendenan cu 
a traha cu e vacuna pa haya un comprobante cu nan a tuma 
e supuesto vacuna. Investigacion a tuma luga y castigo leve 
a cay. Den sector di hotel tambe nan a obliga empleadonan 
pa vacuna. 


Esaki ta e momento pa pone doñonan di trabao responsabel 
pa bo bida. 


Tur hende tabata keto y laga nos spera cu awo e lider di 
partido AVP a trece esaki dilanti cu e parlamentarionan 
supuestamente Cristian lanta para y pidi pa un investigacion. 
Nada lo keda scondi y Dios lo pidi cuenta di nan actonan. 
Esunnan responsabel mester duna cuenta na Dios. 


Partido Curpa e unico alternativa. 


Eric Ras (CURPA) 


Ta urgi Parlamento pa investiga uzo 
di supuesto vacuna contra COVID 

E invitacion reciente di presidente Herzog di Israel n'e inau- 
guracion di Museo di Holocausto, a causa un ola di reac- 
cion, tanto na Israel como mundialmente. E evento, planea 
pa observacion di e Holocausto y pa promove educacion 
y recorda e Holocausto, awo a manifesta su mes como un 
fuente di controversia y debate. 


Na comienso, e invitacion di Herzog a wordu mira como 
un señal di respet y reconocemento pa su dedicacion na 
comunidad Hudiu y su intervencion den asunto relaciona cu 
Holocausto. 


Sinembargo, poco despues di anuncia su presencia, a 
cuminsa un discusion basta formal, mayormente entre e 
sobrevivientenan di e Holocausto y nan famia, tocante na 
disponibilidad di Herzog pa atende e inauguracion. 


Algun critico a contesta e derecho di Herzog pa ta presente, 
considerando nan como miembro di elite politico, kende nan 
a acusa di no ta trata antisemitismo actual adecuadamente 
y di falta di suficiente defensa di interes di e sobrevivien- 
tenan di e Holocausto. Otro ta indica cu e invitacion di un 
figura politico manera Herzog ta politisa e monumento di 
Holocausto y ta distrae di e obhetivo principal di e museo: 
honra e victima y educa e generacionnan futuro. 


Di otro banda, tin tambe hopi kende ta acepta e invitacion di 


Herzog como un señal di unidad y progreso. Nan ta enfatisa 
su papel como un lider prominente di Israel y su dedicacion 
pa promove educacion di Holocausto y pa combati antisemi- 
tismo na nivel internacional. 


E sostenedonan di parti di Herzog, nan presencia ta considera 
cu su participacion ta ofrece e oportunidad pa trata asunto 
importante y transmiti un mensahe fuerte di solidaridad y 
recordatorio. 


E controversia aki ta lansa pregunta importante tocante e 
balansa delicado entre politica y memoria, entre reconoce- 
mento di liderazgo y respet pa e victima. Mientras Museo di 
Holocausto ta habri su portanan cu intension pa sirbi como 
un monumento di recordatorio y advertencia, e asunto cerca 
di Herzog ta un aviso di e complicacion constante di trata cu 
pasado y formando futuro. 


Cu consecuencia di e discusion aki, tanto e organisadonan 
como e participantenan di Museo di Holocausto lo sigui 
enfrenta e reto pa crea un espacio di memorial inclusivo y 
respetuoso, unda diversidad di opinionnan y perspectiva ta 
wordo reconoce y respeta. 
E invitacion di Herzog no solamente lo sirbi como un 
momento di reflexion, pero tambe como un catalisado pa 
un dialogo y introspeccion mas amplio den comunidad di e 
memoria di Holocausto. 


Invitacion di Herzog n’e inauguracion di 
Museo di Holocausto a cousa controversia 

UN team arkeologico a haci un descubrimento espantoso 
den curason di Neurenberg: loke posiblemente ta e graf 
colectivo mas grandi cu nunca antes a wordo haya na Europa. 
E luga, cu resto di mas of menos mil individuo, ta sospecha 
di ta conecta n'e brote devastador di pester Bubonico cu a 
pasa door di e ciudad den siglo 17. 


E descubrimento a tuma luga durante un investigacion arke- 
ologico prome cu a cuminsa construccion nobo di cas. E 
expertonan ta kere cu e total di e individuonan dera por ta 
mas cu 1500, parti den ocho pik separa di e pester. 


"E hendenan aki no a wordo dera den un santana regular; 
a pesar cu Neurenberg tabatin santana destina pa pester," 
Melanie Langbein di e departamento di cuido di monumento 
di e ciudad, a splica. "Esaki ta indica cu un cantidad grandi 
di morto cu mester a wordo dera pronto, sin tuma na consid- 
eracion di e practicanan Cristian tradicional." 


E magnitud di e restonan y e presencia di e picanan di 
pester ta indica hopi fuertemente cu ta trata di victima di un 
epidemia, mas probablemente pester. 
E fuentenan historico ta confirma brote frecuente di pester 


na Neurenberg, cual ta haci dificil pa determina e tempo 
exacto. Sinembargo, segun informacion di radiocarbon 
data di un graf colectivo a pone esaki entre fin di 1400 y 
comienso di 1600. Ademas di esey, un nota historico for di 
1634 a menciona un brote di pe3se cu a asota mas cu 15 mil 
bida na 1632-1633, cu a haci 2 mil dera cerca di e luga di e 
descubrimento, cu ta sostene e teoria mas aleu. 


"E impacto di e epidemia di 1632-1633 a keda empeora p'e 
Guera di Trinta aña continuo," Julian Decker, e arkeologo 
principal di In Terra Veritas, e compania cu a haci e descu- 
brimento, a remarca. 


"Na prome luga nos a kere cu esakinan tabata victima di 
Segunda Guera Mundial ,pero e cantidad grandi y e contexto 
ta indica un tragedia hopi mas bieu." E descubrimento ta 
un bista di e realidad duro di bida y morto durante pester 
Bubonico, un periodo cu a wordo caracterisa p'e cantidad 
abrumador di morto y entiero desespera. Investigacion 
adicional di e restonan por revela e detayenan tocante 
edad, salud y hasta e stam specifico di e pester unda nan 
a cay como prooi, causando un bista valioso den e evento 
historico aki. 


A descubri graf colectivo historico na Neurenberg, Alemania 

INSCRIPCION pa Torneo Himno y Bandera di Bolas 
Criollas na Papaya Ranch a cera cu un record di participa- 
cion di 65 ekipo. Tin un total di 52 ekipo den categoria adulto 
y 13 ekipo den categoria di mucha. Tin 28 ekipo di cabayero, 
24 ekipo di dama, 6 ekipo hubenil y 7 ekipo infantil. Lo tin 
bataya fuerte sigur! 


Torneo Himno y Bandera di Bolas Criollas lo tuma luga diad- 
omingo 17 y dialuna 18 maart 2024 na Papaya Ranch. Lo tin 
bar bon surti y cushina cu cuminda crioyo crioyo. 


Papaya Ranch ta avisa tur ekipo pa train e siman venidero 
y pa pasa paga inscripcion y busca schedule dialuna dia 11 
maart 2024 di 7'or pa 9'or di anochi na Papaya Ranch. 


Torneo Himno y Bandera di Bolas Criollas cu participacion record! 

E bringado Mericano di Mixed Martial Arts, Curtis Blaydes, 
a caba diasabra ultimo cu e invicto di e Brasileño Jailton 
Almeida den UFC. 


Aunke cu e Sur Americano a mustra di tabata imbatibel y a 
mustra miho, Blaydes a logra somet'e den e di dos buelta cu 
un awasero di mokete den cara. E atake a lag'e suficiente- 
mente desorienta cu e referee mester a interveni y decreta 
knockout. 


Almeida (20-3) lo a yega ring cu un racha di 15 pelea gana 
y no a perde un combate desde 2018, tempo cu el a wordo 
derota pa su compatriota, Bruno Assis, den un evento di e 
empresa Shooto Brazil. 


Curtis Blaydes ta derota Jailton Almeida pa 
knockout y ta caba cu su invicto den UFC 


GUILLERMO 'Memo' Ochoa a converti diasabra den e 
prome keeper Mexicano den ricibi mil gol den su trayectorio 
riba nivel di club, e corant deportivo local Record, a informa. 


E marca desafortuna a yega cu e derota di su ekipo, 
Salemitana, contra Cagliari p'e Serie A di futbol Italiano, 
partido cual el a ricibi cuater anotacion, dos di nan riba 
cuenta di Uzbeko Eldor Shomurodov. 


E partido a converti den number 300 di e carera di Ochoa 
den futbol Europeo, otro meta historico pa un keeper Azteca 
den un mesun anochi cu, sinembargo, a hay'e oscurece p'e 
miyar di gol. Ochoa, di 36 aña, a milita den seis ekipo di 
cinco pais. 


Cifra engañoso? 
Riba e rednan social no a tarda pa papia di e cantidad di cual 
tambe e ta capitan di e seleccion Azteca. David Faitelson, 
periodista deportivo Mexicano, ta kere cu e cifra di e 
anotacionnan ricibi na cual a atribui na su compatriota no 
mester ta rason pa cuestiona su carera largo y exitoso. 


"E cifranan ta gaña… E mil golnan ricibi di Guillermo Ochoa 
no ta nada compara cu su osadia y calidad pa hunga 300 
partido na Europa. Guillermo Ochoa ta un di e miho keep- 
ernan Mexicano di historia," el a skirbi riba red social. 


E opinion di Faitelson a provoca reaccion. Mientras algun 
ta considera cu Memo ta un "keeper mediocre" y ta comete 


eror grave, otro ta sigura cu "su balentia y habilidad a hib'e 
na hunga 300 partido na Europa" y su "legado ta transcende 
e estadisticanan." Riba red ta destaca cu, aunke mil gol en 
contra no ta poco, Ochoa a logra wanta cu su ekiponan cu 
por a bin cu pio resultado. 


"A toc'e defende ekipo cu sin dje lo a ricibi 5 pa 6 gol pa 
partido. Na Granada el a ricibi hopi gol pero el a defende 
mas di e mita di e ocasionnan di gol," un usuario di X a bisa. 


E insolito antirecord dje keeper Memo Ochoa den futbol Mexicano 

Consecuencianan Mental 
ALGUN estudio cientifico riba e topico aki ta mustra cu 
algun consecuencianan negativo ta miedo, ansiedad, rabia, 
depresion y post-traumatic stress syndrome tin un link 
entre e experiencia negativo di IPV y salud mental negativo. 
Post-traumatic stress {PTSD} ta un reaccion normal causa 
pa sucesonan abnormal cu ta envolvi morto of menasa: di 
morto of heridonan serio. E ta pone e persona bolbe experi- 
encia e suceso traumatico de pasadianan, flashbacks, inki- 
etud, intrankilidad y insomnio {no por drumi}. Victimanan 
di IPV cu simptomanan di PTSD ta core riesgo di comete 
suicidio. DV, IPV, abuso verbal y emocional hunto cu maltrato 
fisico, ta haci cu e victima ta kere cu e ta bal nada, cu e ta 
mahos, estupido y handicap, loke ta baha su stima propio. 
Hopi biaha nan ta busca alivio den alcohol of droga of prosti- 
tucion of nan ta bira depresivo. Otro señalnan cu ta presenta 
pareu cu DV, ta ansiedad, miedo intenso, fobianan, desorden 
den comemento, atake di panico, y problema di comporta- 
mento. 


Consecuencianan Fisico Negativo 
Victimanan di violencia domestico hopi biaha a haya golpi 
na cabes, cara, nek, pecho, y stoma. Otro consecuencianan 
directo of indirecto di Violencia Domestico ta dolor di cabes 
cronico y dolor di lomba cronico, problemanan gastro-intes- 
tinal y asthma. Hopi victima di DV hopi biaha ta keha di mal 
salud cu problemanan fisico y mental, hasta ora e violencia 
a tuma luga hopi aña atras. 


Consecuencianan Negativo Sexual 
Esun mas conoci ta malesanan transmiti sexualmente, 
sangramento vaginal, dolor ora di relacion sexual y infecci- 
onnan di orina. Embaraso indesea como resultado di viola- 
cion. Hopi biaha ta resulta den aborto espontaneo di e baby, 
of e baby ta nace morto of e mama ta muri. 


Violencia durante embaraso 
Esaki por causa cu e baby ta nace prematuro y cu su peso ta 
abou. E por causa tambe morto di e mama. Investigacionnan 
di otro paisnan ta mustra cu 40-70% di victimanan femenino 
a ser mata pa nan prometido of nan casa. IPV por hiba e 
victima di comete suicidio. Hende muhe por ser contamina 
cu HIV y asina muri di AIDS. 


Otro Consecuencianan Negativo di IPV 
No solamente e hende muhe tin consecuencia negativo, 
pero tambe henter e sociedad. Ehempel: a ser cientifica- 
mente comproba cu muchanan cu a lanta den un famia unda 
cu nan ta wak violencia entre nan mayornan of otro miem- 


bronan di famia, tambe ta bira victima di violencia. E chens 
ta grandi cu nan tambe lo bira hende violento ora nan bira 
adulto, pasobra nan a haya un imagen robes di kico ta amor 
y intimidad. 


Un consecuencia negativo adicional ta e hecho cu e conse- 
cuencianan aki ta costa gobierno hopi placa. Cada aña e 
gastonan di cuido di salud ta subi. Te dia di awe Gobierno 
di Aruba no a tene un investigacion pa haya sa e total di 
gastonan causa pa abuso fisico y psicologico. Gastonan di 
AO y non-productividad tampoco ta conoci. Na Hulanda por 
ehempel e ta ser calcula fl.300 miyon 
=150 miyon dollar. Na USA e gastonan aki a ser calcula 
5.8 biyon dollar pa cuido medico y 1.8 biyon dollar pa AO y 
no-productividad. 


Midiendo e consecuencianan negativo di IPV riba e salud 
di e victima. 
Pa midi esaki e siguiente pregunta a ser haci: ¨Con bo salud 
ta?¨. E respondiente por a marca den 5 opcion: ¨hopi malo, 
malo, no mucho bon ni mucho malo, bon y hopi bon¨. A 
adapta e resultado den ¨bon¨y ¨malo¨. 


Resultado 
Di e 758 respondiente casi mita 365 {48.15%}. Un di cada 
5 respondiente a bisa di tin un condicion ¨hopi bon¨ 176 
{23.22%}. Otro un di cada 5 183 {24.24%} a menciona 
di tin un salud di mas o menos mientras cu 25 {3.30%} y 
8 {1.06%} a menciona di tin un mal condicion di salud y 
condicion hopi malo di salud. 


Investigacion encuanto Violencia Domestico na Aruba 


Capitulo 12: Consecuencianan Negativo Di IPV 


Dialuna, 11 Maart 2024 
AWEMainta 
COMUNIDAD 
27 


E siguiente pregunta tabata consisti di 7 malesa for di cua 
e respondiente mester a indica di cua el a sufri den e ultimo 
12 luna. Esakinan tabata: migraine of dolor di cabes pisa, 
problema cu e peso, drumi malo, apetit abnormal, problema 
cu menstruacion, circulacion malo di sanger y problema cu 
cuero. A pone e opcion “OTRO” pa duna e respondiente e 
posibilidad pa menciona otro malesa. 


E Figura ariba ta un comparacion entre e resultado di e male- 
sanan cu e respondientenan cu of sin IPV a sufri e ultimo 12 
luna. 


E enfermedad of malesa mas menciona tabata migraine 
of dolor di cabes pisa {31.79%} y drumi malo {29.02%}. 
Problema cu peso {24.80%} tambe ta un hopi menciona. 


Haciendo uzo di e opcion ¨OTRO¨, e respondientenan a 
reporta otro malesa manera: infeccion debi na griep, diarea, 
sinusitis, diabetes, problemanan intestinal manera: gastritis, 
constipacion, problema di stoma, problema di lomba manera 
hernia, problema di sanger, anemia, colesterol, higra graso, 
problema di musculo, pia, nek, pia kibra, operacion, epilepsia, 
problema di uterus. Salud mental manera ansiedad, hyper 
ventilacion, draaimento di cabes y vertigo, y problema cu 
balans di e curpa. Esun mas menciona tabata hyper tension 
of tension halto. 


E number di respondientenan cu a experimenta IPV y cu tin 
por lo menos 1 malesa of problema ta 524 {69.13%}. 


Indicando e contact cu cuidadonan di Salud 
Pa midi esaki e respondientenan mester a contesta e 


siguiente 8 preguntanan: 
a. contact cu e dokter di cas den e ultimo 3 luna; 
b. contact cu un specialista e ultimo aña; 
c. contact cu un trahado social e ultimo aña; 
d. contact cu e Servicio Nacional di Salud; 
e. a ser trata den un clinica pa un dia den e ultimo aña; 
f. a ser trata den un hospital e ultimo aña; 
g. a uza pilder pa drumi of trankilisante e ultimo aña; 
h. a uza pildernan anti-depresivo den ultimo aña. 


Resultado 
En total 758 respondiente a contesta di a tene contact cu 
un of mas cuidado di salud. Esun mas menciona tabata e 
dokter di famia {66.31%}. 


Na di dos luga a ser nombra e specialista {50.53%}. Un 
di cada 3 respondiente {29.10%} a ser trata na hospital e 
ultimo aña. 


Contacto ultimo 3 luna cu mi dokter di cas: 66.6%; contacto 
cu specialista 51%; contacto aña pasa cu trahado social 
6.9%; contacto aña pasa cu NHS 14.4%; trata aña pasa 
na clinica di hospital 31%; trata aña pasa na HOH 31%; 
trata aña pasa cu pilder pa drumi 16.6% y trata aña pasa cu 
pilder contra depresion: 3.6%. 


Ora a haci e seleccion entre e respondientenan cu no a sufri 
IPV y esnan cu si a sufri IPV {LIÑA CORA}, a resulta cu 661 
respodientenan a sufri IPV. 


Riba e tabel e cifra cu ta coresponde cu IPV ta mas halto cu 
esnan cu NO a sufri IPV {LIÑA BLAU}. 


Investigacion encuanto Violencia Domestico na Aruba 


Capitulo 13: Indicando Malesa Sufri Den E Ultimo 12 Luna 

Receta 
TIEMPO PREVIO: 40 minutos 
HORA DE COCINAR: 2 h 20 min 
TIEMPO TOTAL: 3 horas 
2 SERVICIO 


Ingredientes: 
1,64 libras de costillas cortas 


Para marinar 
1 cucharadita Sal marina 
1/2 cucharadita Pimienta negro 
Para guiso de costillas 
1 cucharada. Aceite de oliva 
Media Cebolla Amarilla Mediana 
3 dientes enteros 
1 taza de apio 
1 cucharada. Pasta de tomate 
1 taza de vino tinto 
2 tazas de caldo de pollo 
3 piezas de hoja de laurel 
al gusto de sal marina 
al gusto de Pimienta Negra Molida 


Para las verduras 
1 puñado de zanahorias 
2 tallos de puerro 
2 cucharadas. Manteca 
al gusto sal 
al gusto de Pimienta Negra Molida 


Para decorar perejil 


Direcciones: 
1. Sazone las costillas con sal y pimienta negra por todos 
lados. 
  
2. Agrega aceite a una sartén a fuego medio y agrega las 
costillas. Dorar por todos lados hasta que estén dorados y 
caramelizados. 
  
3. Corta una cebolla por la mitad e inserta tres dientes en 


cada mitad. 
  
4. Pon la cebolla boca abajo en la sartén y sofríe hasta que 
esté dorada. 
  
5. Agrega el apio picado y la pasta de tomate y deja cocinar 
unos minutos. 
  
6. Remueve y añade un chorrito de vino tinto para desglasar 
la sartén. 
  
7. Agrega los restos del vino, deja que hierva a fuego lento 
hasta que el vino reduzca. 
  
8. Vierta el caldo de pollo y agregue la hoja de laurel, sal y 
pimienta negra a ebullición. 
  
9. Transfiera al horno.  Hornee a 350°F/175°C durante 2 
horas. 


10. Mientras tanto, hierve agua en una olla pequeña. Agregue 
las zanahorias pequeñas y cocine durante unos 5 minutos. 
  
11. Derrita 1 cucharada de mantequilla en una sartén. 
  
12. Añade el puerro y sofríe hasta que se ablande. 
  
13. Agrega las zanahorias baby cocidas. 
  
14. Añadimos un poco de agua de donde cocemos las zana- 
horias. 
  
15. Agrega 1 cucharada de mantequilla.  Revuelve un 
poco. Sazone con sal y pimienta negro. Cocine por un tiempo. 


16. En un plato para servir, coloque las verduras en el fondo 
y las costillas en la parte superior. 


17. Ponle un poco de salsa y perejil picado. 


Costillas Con Puerro y Zanahoria 


¡Comodidad en una olla!  Estofado suavemente 
en una olla con abundante vino tinto.  Creando 
una salsa rica en cuerpo y sedosa. Estas costillas 
quedan deliciosamente tiernas ya que la carne se 
desprende del hueso. Complementado con la dulzura 
de las zanahorias y el Zang terrenal de los puerros 
salteados, se consigue un invierno más cálido. 

DIOS ta Soberano, Dios ta riba tur cos, Dios ta prome cu 
tur cos, Dios mester wordo respeta tur momento, no sola- 
mente ora nos ta den perta, nos mester corda riba Dios, 
pero tur momento e ta doño di bida di tur hende, tanto di 
esnan cu ta kere den dj’E, como di esnan cu no ta kere. 


Den ningun caso nos no por pone palabra di Dios un banda 
pa tene hende contento, pasobra ta para skirbi pa nos 
stima Dios riba tur cos. Y nos ta wordo spierta pa no pone 
boluntad y kier di hende prome cu Dios, pasobra esey lo 
causa nos dolor y berguensa. 


No laga nos lubida cu e ultimo palabra ta Dios tin e, ta Dios 
ta kita y ta Dios ta pone. 
Ora un mayor ta laga un mucha haci locual cu e kier, ta e 
mayor mes ta pone e mucha trompica, y e dolor, berguensa 
y gasto ta bini pa e mayor. 


Boluntad di Dios semper mester bini na prome luga, 
pasobra no por tin un ley mas halto cu boluntad di Dios, 
asina cu esey bini na vigor, nos a cay den idolatria, maldad 
y malicia, y Dios rotundamente ta rechasa esey. 


Den tur pais na mundo, caminda palabra di Dios ta wordo 
rechasa y inmoralidad y abominacion, a wordo impone of 
apoya como ley, nos ta mira consecuencia desastroso tur 
dia, esun cu tin wowo laga e mira. Aunke e pais por ta rico 
su decadencia ta wordo mira tur dia, pasobra placa no ta 
tur cos, y placa no por surpasa poder di Dios. Caminda 
no tin respet y temor di Dios, constantemente lo tin dolor, 
violencia, desorden y confusion. 


Dios a pone cla den su palabra, pa nos no desvia: 
Pasobra hopi hende pa nan no wordo rechasa door di 
amigo, nan ta prefera rechasa palabra Dios: 


Juan 12:43 ta para skirbi: Pasobra nan tabata gusta e 
aprobacion di hende, mas cu e aprobacion di Dios. 


Galationan 1:8-10 ta papia hopi fuerte cu nos bisando: 
Ma maske nos, of un angel for di cielo, lo a predica un 
evangelio contrario na esun cu nos a predica na boso. Cu e 
sea maldiciona. Manera nos a bisa caba, asina mi ta bolbe 
bisa awor: si cualkier hende predica na boso un evangelio 
contrario na esun cu boso a ricibi, cu e sea maldiciona. 


Esaki ta nifica cu asina nos desvia for di e palabra di Dios, 


pa complace cu hende of hasta cu nos propio yiunan den 
cas nos ta fout bezig. 


Pasobra ta fabor di hende, mi ta busca awor, of di Dios? Of 
ta hende mi ta trata di agrada? Si ainda ta hende mi ta trata 
di agrada, lo mi no tabata un sirbido di Dios (Galationan 
1:10). 


Esun cu ta di Dios, ta tende e palabranan di Dios, pa e 
motibo aki, boso no ta tende nan, pasobra boso no ta di 
Dios (Juan 8:47). 


Si un hende kibra amistad cu bo pa motibo di e palabra di 
Dios, of e hende stop di sostene bo pa motibo di palabra di 
Dios, e persona ey nunca no tabata bo amigo di curason, 
e ta bo amigo simplemente pasobra bo ta complace, of e 
tabata uza bo, pa logra su metanan mundano. 


Ta miho pa tuma refugio den Señor cu confia den hende, 
Ta miho pa tuma refugio den Señor, cu confia den prinsnan 
(salmo 118:8-9). 
Ta tempo pa nos tur realisa cu nos no por pone hende 
dilanti di Dios, nos no por dobla pa maldad. 


Boluntad di Dios mester bini prome. 


Fortaleza pa Famia 


Sinceramente, Pastor Marcel Balootje 


No complace cu hende y trastorna e palabra di Dios 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Stanley Elvirio 
Boekhout 
*03-11-1964 - †06-03-2024 


Acto di entiero lo wordo anuncia despues. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda 
di boso Curazon, mi por stens di loke Señor ta hasi” 
Salmo 33 


Cu inmenso dolor na nos curason nos ta anuncia 
fayecimento di: 


Joannes Donati 
Mihor conoci como: ”Janchi” of “Bubu” 
*14-05-1931 - †06-03-2024 


Acto di entiero lo wordo anuncia despues 


Gradicimento / Invitacion 


Pa medio di esaki famia kier a gradici tur 
esnan cu na un manera of otro a duna nos 
sosten, consuelo y forsa durante e tempo 
dificil cu e fayecimento y entiero di nos 
defunto stima 


Catalina Geerman 


Boso muestra di atencion ta di hopi aprecio 
y un gran sosten pa nos. Un danki na un y tur 
cu a manda whatsapp y a hasi yamada nan 
telefonico. 


Ta invita pa asisti na un Santo Sacrificio di 
misa cual lo tuma lugar na Misa Inmaculada 
Concepcion na Santa Cruz Dia: 
Diadumingo 10 di maart 2024 pa 6:30 pm 
Diadumingo 17 di maart 2024 pa 6:30 pm 
Diadumingo 24 di maart 2024 pa 6:30 pm 


Bo(so) presencia lo ta altamente aprecia. 


Gradicimento y Invitacion 


Na nomber di su yuinan, Anthony, Angelo y 
Andy Kirchner, kier a gradici tur esnan cu 
na un manera of otro a duna nan sosten, 
consuelo y forsa durante e tempo dificil cu e 
fayecimento y entiero di nos defunto stima: 


Glenda Helena Goeloe 


Boso muestra di atencion ta di hopi aprecio 
y un gran sosten pa nos. Un danki na un y tur 
cu a manda carchi, krans, whatsapp, email y 
a hasi yamada nan telefonico. 
Boso muestra di atenshon tabata un gran 
consuelo pa nos. 


Na mes momento nos ta invita famia, bisiña-, 
amigo- y conocirnan 
pa compaña nos na 3 Santo Sacrificio di 
Misa na misa Santa Filomena na Paradera; 
diamars 12 di maart, diahuebs 14 di maart y 
diasabra 16 di maart pa 7 pm. 


Boso presencia ta altamente aprecia. 


DIA 8 di maart ultimo, henter 
mundo ta conmemora y celebra e Dia 
Internacional di Hende Muhe. Hunto 
cu e comunidad global mi ta celebra e 
logronan di hende muhe den e areanan 
economico, social, cultural, politico, 
enfin tur caminda unda hende muhe ta 
biba, traha y labora. E dia Internacional 
di Hende Muhe ta un recordatorio 
poderoso di e contribucionnan impor- 
tante hende muhe a logra aporta 
atraves di historia. Hende muhe ta 
lidernan natural, heroenan den e bida 
diario, cu ta keda inspira cambionan 
positivo y ta pusha progreso den dife- 
rente areanan den sociedad manera 
comercio, ciencia, politica, arte y hopi 
mas. 


Riba dia 8 di Maart nos ta honra e 
curashi y determinacion di hende 
muhenan cu a kibra bareranan, desafia 
expectativanan, y a traha un caminda 
pa nos futuro generacionnan. Nan 
storianan ta inspira nos pa soña na 
grandi, reta e “status quo,” y pa lucha 
pa duna excelencia den tur loke nos 
emprende. Laga nos conmemora e 
dia special aki di Dia Internacional Di 
Hende Muhe y reafirma nos compro- 
miso pa traha hunto pa crea un mundo 
den cual cada hende muhe y mucha 
muhe tin e oportunidad pa crece, 
florece y edifica un futuro den cual su 
genero hamas lo limite den su aspira- 
cionnan y oportunidadnan. 


Na tur hende muhe remarcabel: danki 
pa bo forsa, gracia y bo resilencia 
inparabel. Bo ta e arkitecto di cambio, 
e campeon di progreso, y e curason di 
nos comunidad. Manera tur otro dia, 
mi ta celebra bo y para cu bo solidari- 
amente. Pabien di e Dia Internacional 
di Hende Muhe pa tur hende muhe 
aki na Aruba! Hunto, laga nos sigui 
empodera, inspira y eleva hende muhe 
tur caminda! 


Parlamentario Marco Berlis (MEP) 


Un pabien grandi pa tur hende muhe 
riba dia internacional di hende muhe 

“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi” 
Salmo 33 


Cu honda pena, pero conforme cu voluntad di 
Dios, nos ta participa fallecimiento di nos mama, 
wela, bisawela y tanta stima: 


Sra. Edith Elvira 
Ponson-Fawcett 
mihor conosi como “NENA PONSON” 
*01-11-1936 †03-03-2024 
Viuda di Herman E. Ponson ”MANCHITO” 


Su hende nan stima: 


Vivian y Cor Storm-Croes 


Monique van der Horn y Jofren Krosendijk 
Jocean, Joey, Joa y Elise 


Marjolein y Eugene de Zwart-Storm 
Nathan, Carmen, Raph y Lenn 


Angelique van der Horn y Andre Croes 
Ilajay, Alexander y Jacob 


Carlos F. (Fanfito) Croes 
Carlos y Katie y yiunan 
Luz y Bart 
Paola y Maas 
Kevin 


Mildred y Bart Guliger-Croes 
Miriam Croes 
Pedro C. (Carlito) Croes 
Eddy Croes 


Ayudante stima: 
Maria (Mary) Eugenia. 


Demas famia na: Colombia, Merca, 
Hulanda, Brazil y Francia. 


Su amiganan stima: Fanny, Helen, 
Emperatriz, Nuhad, Mildred, Evelina R., Trina, 
Celsa, Olivia, Maybeline, Carolina, Neke, 
Evelina H., Femmy, Elivia y Anna. 


Tur su amiganan di Women’s Club of Aruba. 


Tur su amiganan di Women’s Club of Aruba. 
Atención y cariño duna di Trinity Quality 
Care Service 


Demas famia: Fawcett, Ponson, Ruiz, van 
der Horn, Storm, Croes, Krosendijk, van der 
Linden, de Lima, Wever y van Romondt. 


Nos disculpa si den nos tristeza nos por 
a lubida di menciona un of otro famia y 
conocir. 


Ta invita pa acto di condolencia cu lo tuma 
lugar dialuna 11 di maart na Royal Funeral 
Home di 7:00 pa 9:00 di anochi. 


Acto di despedida lo tuma lugar diamars 
12 di maart 2:00 pa 4:00 di atardi na Royal 
Funeral Home después lo sali pa Santana 
Protestant na Playa. 


Angel di Señor 
Mira lo mi manda mi angel 
dilanti di bo pa cuida bo 
den bo caminda y lo hiba bo e lugar cu mi tin pa 
bo 


Cu inmenso tristeza na nos curazon, 
nos ta anuncia e fayecimento di 
nos mama, ruman, wela bisawela y 
tatarawela stima 


Sra Vda Bregilia 
Geerman-Maduro 
Mihor conoci como: “Chichi” 
*22-03-1937 - †04-03-2024 


Esposo: 
†Joanes Geerman 


Mayornan: 
†Francisco Maduro 
†Petronilia Maduro-Danjo 


Yiunan: 
†Theolindo Geerman 
Virgilia y †Dominico Geerman na Hulanda 
Gloria Geerman y famia 
Joanne Geerman y †Eugene Dankerlui 


Yiu di criansa: 
Juan Geerman 


Mescos cu yiunan: 
Jariska Correa y famia Angel y Maduro 
Rachel Danje 
Jaerreen Croes 


Nieto(a)nan, bisanieto(a)nan na Aruba, Hulanda, 
Venezuela, Spaña y Colombia, Tataranietonan na 
Aruba 


Rumannan: 
†Andres y Johanita Maduro-Erasmus y famia 
Jasentha y †Victor Erasmus-Maduro y famia 
Maria y Angel Wernet-Maduro y famia 
†Pieter Maduro 
Lorenzo y Rita Maduro-Ras y famia 
Irena Maduro y famia 
Altagracia y †Juan Maduro-Maduro y famia 
Francisco y Yolanda Maduro-Thiel y famia 
†Jacobo Maduro 
†Leoncita y †Bubu Dirksz y famia 
†Marina Koots-Maduro y †Otilio Koots 


Swa y cuñanan: 
†Lucaria y †Mario Werleman-Geerman y famia 
†Aura y †Pablo Werleman-Geerman y famia 
Dominico y Marciana Geerman-Carabajo y famia 
†Johana y †Lucas Geerman-Geerman y famia 


Primo y primanan, sobrino y sobrinanan, ihanan, 
bon bisiñanan, famia Buchi y Rika Morilllo, famia 
Armin y Elvia Maduro-Angela, Helena Geerman y 
famia 


Demas famia: 
Geerman, Maduro, Angela, Dirksz, Koolman, 
Danjo, Wernet, Danje, Curiel, Bikker, Thiel, Dania, 
Koots, Tromp, Croes, Ras, Bello, Van der Hert, 
Krozendijk, Werleman, Arends, Willems, Lou, 
Ramires, Felida, Paskel, Larmonie, Lopes, Erasmus, 
Angel y demas famia 


Ta invita pa e acto di entiero cu lo tuma lugar 
dialuna 11 di maart 2024 na misa Inmaculada 
Concepcion di 2:00 pa 4:00 pm, despues lo sali pa 
Santana catolico na Sta. Cruz. 


Nos ta lamenta cu despues di entiero nos no por 
ricibi bishita di condolencia na cas. 


“No tene miedu, pasobra Mi ta ku bo; no 
desmayá, pasobra Mi ta bo Dios. Lo Mi 
fortalesébo, sí, lo Mi yudabo, sí, lo Mi sostenèbo Ku 
Mi man drechi di hustisia “ 
Isaías 41:10 


Cu inmenso dolor na nos curason nos ta anuncia 
fayecimento di: 


Rud-Jay Joshua Ras 
*04 juli 2022 - †03 maart 2024 


Na nomber di su: 


Mayornan: 
Rudwyn y Emilayne Ras 


Wela y welo: 
Francis Maduro 
Rudy y Sharonne Ras 
Erica Dubero y Edmar Gietel 
Oswald y Nancy Quandus 


Mescos wela y welo: 
Daniel y Edna Kelly 


Bisawela y bisawelo: 
†Maximon y †Brunetta Ras 
Robert Maduro 
Norma Ras y Guillermo Garcia 
Hortencia y Diego Vrolijk 
Pedro y Felicia Quandus 


Tanta y omonan: 
Rudlyn Ras y Wendy Dirksz 
Daislenne y Jesus Orman 
Marykay Quandus 
Zion Dubero 
Staycey Quandus 
Maurice Quandus 


Prima: 
Amelia Ras 


Tanta y omo grandinan. 


Demas famia: 
Ras, Maduro, Dubero, Quandus, Kelly, Solognier, 
Pichardo, Hous, Laclé, Chung, Tromp, Hoek, 
Koolman, Ridderstaat, Jacobs, Robles de Medina 


Acto di entiero ta tuma lugar diamars 12 di maart 
2024 di 9:00 pa 10:00 na Aurora Funeral Hom, 
despues lo sali pa Santana catolico Pastoor 
Kraanwinkel na Paradera. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. Salmo 33 


Cu inmenso dolor na nos curason 
nos ta anuncia fayecimento di: 


Jacobo Bautista 
Arends 
*22-08-1949 †08-03-2024 


Acto di entiero lo wordo anuncia despues. 


